ผมรักษาต่อมลูกหมากอักเสบมาประมาณเดือนกว่าๆ มีไข้ ปวดหัว ปวดตามข้อ คั่นเนื้อคั่นตัว ทุกวัน อยากทราบว่ามันเกี่ยวกันไหมครับ และยาที่ให้มามีแค่ยาคลายกล้ามเนื้อเรียบ
สวัสดีค่ะ โรคต่อมลูกหมากอักเสบคือการอักเสบหรือติดเชื้อของต่อมลูกหมากซึ่งเป็นอวัยวะที่อยู่บริเวณใต้กระเพาะปัสสาวะพบได้มากในผู้ชายอายุ 50 ปีขึ้นไป หรืออาจเกิดในชายอายุน้อยจากการติดเชื้อแบคทีเรียทั้งจากการมีเพศสัมพันธ์ หรือการใส่สายสวนปัสสาวะไว้นานๆ เป็นต้นอาาการของโรคเช่นปวดปัสสาวะบ่อย ปวดท้องหรือปวดอัณฑะหน่วงๆ ปัสสาวะแสบขัด กรณีมีการติดเชื้อในทางเดินปัสสาวะร่วมด้วยอาการไข้อาจมีร่วมด้วยได้ แต่อาการปวดหัว ปวดตามข้อ ครั่นเนื้อครั่นตัว ไม่น่าจะใช่อาการที่พบร่วมด้วยได้มากนัก หรืออาจเป็นอาการที่เกิดร่วมกับไข้ กรณีมีทางเดินปัสสาวะติดเชื้อแล้วมีไข้ขึ้นมาหากมีอาการเป็นต่อเนื่อง ควรกลับไปพบแพทย์ที่รักษา เพื่อตรวจเช็กในปัสสาวะดูอีกครั้งว่าไม่ได้มีการติดเชื้อที่รุนแรงที่ควรได้รับยาฆ่าเชื้อร่วมด้วย เบื้องต้นดื่มน้ำมากๆ ไม่กลั้นปัสสาวะ รับประทานยาแก้ปวดลดไข้เพื่อบรรเทาอาการได้